**Târcoale gândului**

*Maresalmusca*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Îi dădeam târcoale gândului

în care te țineam încastrată,

scuipând convulsiv din beregată

ghemotoace din păru-ți până la jumătatea rândului

de stele din constelația

unui corp de sferă fără trup,

încercând formele înțelesurilor să le rup.

Gândul meu, ce avea grația

primei lumini a lui dumnezeu,

se reflecta de platoşa crescută-n piept

a unui înger, şi se-ntorcea aproape drept

în ochii-mi ațintiți spre tine şi spre eu.

- Rămâi cu gândul ațintit spre mine,

îmi strigă îngerul, scuturându-se de părul tău.

- Încălzeşte-mi platoşa, să mă încingă rău,

şi îți vor creşte gândurile ei în tine.